Author: administrator
Last saved by: viktoria.radvanska
Company: Abyss

Predkladacia správa

Návrhom zákona, ktorým sa  mení  a dopĺňa zákon č. 431/2002 Z. z. o účtovníctve v znení neskorších predpisov (ďalej len „návrh zákona“) sa preberá článok 2 smernice Európskeho parlamentu a Rady 2009/49/ES, ktorou sa menia  a dopĺňajú smernice Rady 78/660/ EHS a 83/349/EHS. Návrhom zákona sa  ustanovuje možnosť nezostaviť konsolidovanú účtovnú závierku a konsolidovanú výročnú správu. Materská účtovná jednotka nemusí zostaviť konsolidovanú účtovnú závierku a konsolidovanú výročnú správu, ak  informácie o jej dcérskych účtovných jednotkách  jednotlivo  a ako celok nie  sú významné. 
            
Návrh zákona je v súlade s Ústavou Slovenskej republiky, inými  právnymi predpismi Slovenskej republiky, medzinárodnými zmluvami a právom Európskej únie. Tento súlad je spracovaný formou doložky zlučiteľnosti a tabuľky zhody.
 
Návrh zákona nezakladá nároky na štátny rozpočet, rozpočty obcí ani vyšších územných celkov, nemá  ekonomický, environmentálny vplyv ani vplyv na zamestnanosť a má pozitívny vplyv na podnikateľské prostredie a zníženie administratívnej zaťaženosti podnikateľov.
 
            Návrh zákona bol predmetom pripomienkového konania, ktorého výsledky sú uvedené vo vyhodnotení pripomienkového konania a na rokovanie vlády Slovenskej republiky sa predkladá bez rozporov. 
 
            Návrh zákona prerokovala Legislatívna rada vlády Slovenskej republiky na svojom zasadnutí dňa 11. mája 2010 a po zapracovaní uplatnených prippomienok a odporúčaní sa na rokovanie vlády Slovenske republiky predkladá jeho nové znenie.